 Байнгын хорооны 2022 оны 03 дугаар тогтоолын нэгдүгээр хавсралт

**НИЙГМИЙН ДААТГАЛЫН ҮНДЭСНИЙ ЗӨВЛӨЛИЙН**

**ГИШҮҮНД НЭР ДЭВШИХ ТУХАЙ ХҮСЭЛТ**

***Товч удирдамж:*** *Нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв бичнэ. Компьютерийн програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралт мөн Word-ын файлыг цахим шуудангаар тус тус Байнгын хороонд явуулна.*

**НЭГ. НЭР ДЭВШИГЧИЙН ТОВЧ ТАНИЛЦУУЛГА, НИЙТЛЭГ ШААРДЛАГА**

|  |  |
| --- | --- |
| **1.1** | **Эцэг/эхийн нэр:** . Бархас . . . . . . . . . . . . . . . . . . .  **Нэр:** . . . . . . . . . . . Баяраа. . . . . . . . . . . . . . . . . .  */Мэдээлэл гаргагчийн зөвшөөрлөөр/* |
| **1.2** | **Нэр дэвших тухай хүсэлт гаргаж буй албан тушаал** |
| Нийгмийн даатгалын үндэсний зөвлөлийн гишүүн. . . . . . . . . . . . . . . . . . . . . . . . . . |
| **1.3** | **Нэр дэвшүүлсэн албан байгууллага**  Монголын Үйлдвэрчний Эвлэлийн Холбоо |
| **1.4** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 2013 он «Московский государственный университет путей сообщения» . 72 цаг. 2010 он «Филиале Иркутского государственного университета путей сообщения в г. Улан-Баторе /Монголия/» . .112 цаг . . . . . . . . . . . . . . . . . . . . . . . . . . . . . . . . . . . 2002 он Удирдлагын Академи . Сертификат №783. . . . . . . . . . . . . . . . . . . . . . . . 1981 он Улаанбаатар хот дахь Төмөр Замын Техникум . Диплом №5713. . . . . . . |
| **1.5** | **Эрхэлсэн ажил**  Их, дээд сургууль төгссөнөөс хойш эрхэлсэн ажлыг тодорхойлон бичнэ. Ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| МТЗ-чдын ҮЭ-ийн Холбооны Дарга 2016 оноос хойш одоог хүртэл  МТЗ-чдын ҮЭ-ийн Холбооны Дэд дарга 2015-2016 он  Улаанбаатар Зүтгүүрийн Депод Сургалтын инженер 2007-2015 он  Улаанбаатар Зүтгүүрийн Депод Технологийн инженер 2005-2007 он. . . . . . . . . Сайншанд Зүтгүүрийн Депод Дарга 2000-2005 он  Сайншанд Зүтгүүрийн Депод Ерөнхий инженер, Орлогч дарга 1998-2000 он  Улаанбаатар Зүтгүүрийн Депод . . . . . . . .Засварчин, Хүлээн авагч машинч, Ахлах мастер . . . . . . . . . . . . . . . . . . . . . . . . . . . . . . . . . . . . . . 1986-1998 он . . . . .  ХЦ-ийн 0132-р анги . . . Хугацаат цэргийн алба хаагч. . . . . . . 1983-1986 он. . . . . . Улаанбаатар Зүтгүүрийн Депод. . . .Илчит тэрэгний Засварчин. . 1981-1983. . . . . |
| **1.6** | **Улс төрийн болон намын удирдах, гүйцэтгэх албан тушаал**  Сүүлийн таван жил улс төрийн албан тушаал болон улс төрийн намын удирдах, гүйцэтгэх албан тушаал эрхэлж байсан эсэхийг бичих. |
| Улс төрийн болон намын удирдах, гүйцэтгэх албан тушаал эрхэлж байгаагүй, нам бус. |
| **1.7** | **Төрийн бус байгууллагын гишүүнчлэлийн талаар**  -Төрийн бус байгууллагад эрхэлж байсан албан тушаал, гүйцэтгэсэн чиг үүрэг, огноог хамгийн сүүлийнхээс нь эхлэн он дарааллаар бичнэ. |
| Төрийн бус байгууллагад ажил эрхэлж байгаагүй, "УБТЗ" Хувь нийлүүлсэн нийгэмлэг, Монголын Төмөр Замчдын Үйлдвэрчний Эвлэлийн Холбоонд ажил, албан тушаал эрхэлсэн болно. |
| **1.8** | **Нэр дэвшигч нь хэрэв байгаа бол доор дурдсан мэдээллийг бичнэ**  -Өөрийн боловсруулсан, хянасан судалгааны ажил, ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -Сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -Сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| -Төмөр замын илчит тэрэг, зүтгүүрийн 10 гаруй мэргэжлийн ном, сурах бичгийг хянаж, хэвлэлд бэлтгэн 4 ном, сурах бичгийг эмхэтгэн найруулж, хэвлүүлсэн.  -"УБТЗ" Хувь нийлүүлсэн нийгэмлэгийн үйл ажиллагаатай холбоотой 4 ширхэг журам бэлтгэхэд оролцон, ажил олгогчийн алдаатай гаргасан тушаал шийдвэрүүдийг засуулах, цуцлуулах ажлуудыг хийхийн зэрэгцээ Төмөр Замын Тээврийн Тухай Хууль, Хөдөлмөрийн Тухай Хууль, Нийгмийн Даатгалын багц Хуульд саналаа оруулсан.  -"УБТЗ" Хувь нийлүүлсэн нийгэмлэгийн аливаа үйл ажиллагааны нээлт, Хамтын ажиллагаа, сургалт сурталчилгааны нээлтэд үг хэлэх, ҮЭ-ийн хурлын илтгэлүүд тавих зэрэг үйл ажиллагаанд тогтмол оролцдог  – Сонин хэвлэлд 5 удаа ярилцлага, нийтлэл өгч, телевизийн ярилцлагад 10 шахам удаа оролцон, хэвлэлийн бага хурал 8 удаа зохион байгуулж оролцсон.. . |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Тухайн албан тушаалд томилогдвол хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /500-1000 үгэнд багтаана/. |
| Үйлдвэрчний эвлэл нь ажилтан ажилчдын эвлэлдэн нэгдэж зохион байгуулсан байнгын ажиллагаатай ардчилсан байгууллага бөгөөд үйл ажиллагааны үндсэн зорилго нь:   * Ажлын байран дээр байгаа ажилчдаа хамгаалах * Ажилчдын эрх ашгийг хамгаалсан хууль батлуулах * Ажилтан, ажилчдын ажлын нөхцөлийг нь сайжруулах * Аливаа зүйлийг бүгдээр хэлэлцэн тохиролцох замаар шийдвэрлэх * Ажилчдын амьдралын нөхцөлийг дээшлүүлэх арга зам эрж хайх * Нийгмийн аливаа асуудлаар санал бодлоо чөлөөтэй илэрхийлэх арга хэрэгсэл, нөхцөл бололцоо бүрдүүлж өгөх зэрэгт оршино.   Эдгээр зорилгоо хэрэгжүүлэхийн тулд нийт хөдөлмөр эрхлэгчдийг төлөөлөн Үйлдвэрчний эвлэлийн байгууллага нь Засгийн газар, Ажил олгогч эздийн нэгдсэн холбоотой Хөдөлмөр нийгмийн түншлэлийн гурван талт улсын хэлэлцээрийг, мэргэжлийн салбар үйлдвэрчний эвлэлийн холбоод болон аймгийн үйлдвэрчний эвлэлийн холбоод мэргэжлийн чиглэлийн яамд болон аймгийн засаг даргын тамгын газруудтай гурав буюу хоёр талт хамтын хэлэлцээр, хамтын гэрээ байгуулан ажилчдын эрх ашгийг хамгаалсаар ирсэн.  Нийгмийн даатгалын Үндэсний зөвлөлийн гишүүн болох гол үзүүлэлт бол Нийгмийн даатгалын тухай хуулийн 27.2.2 /даатгуулагчийг төлөөлж нийт ажилтны дийлэнх олонхын эрх, хууль ёсны ашиг сонирхлыг төлөөлөн хамгаалсан үйлдвэрчний эвлэлийг төлөөлсөн З хүн/ дах заалт юм.  Үндэсний зөвлөлийн бүрэлдэхүүнд Засгийн газрыг төлөөлөн гурав, Ажил олгогчийг төлөөлсөн гурав, даатгуулагчийг /ажилчдыг/ төлөөлж гурав, нийт есөн гишүүн сонгогдох учир нийт 450.0 мянган гишүүд ажилчид, хөдөлмөрчдийг төлөөлөн Үйлдвэрчний эвлэлийн байгууллагын төлөөлөл зайлшгүй орох шаардлагатай гэж үзэж байна.  Үндэсний гэсэн тодотголтой зөвлөлд нэг аж ахуй нэгж, нэг худалдаа эрхлэгч Монгол улсын нийт хөдөлмөр эрхлэгчдийн төлөөлөл болж чадахгүй.  Миний бие нь энэ албан тушаалд томилогдвол даатгуулагчдын дийлэнх, олонхын төлөөлөл болсон Үйлдвэрчний Эвлэлийн бодлого шийдвэрийг хууль тогтоомжид нийцүүлэн боловсронгуй болгох, нийгмийн даатгалын төрөл, хэлбэр, хамрах хүрээг нарийвчлан тогтоож, тогтолцоо, Нийгмийн даатгалын үндэсний зөвлөлийн үйл ажиллагааг улсын нууцад хамааралтай зүйлээс бусдаар нийгмийн даатгалын санг бүрдүүлэх, засаглах үйл ажиллагаанд дотоод хяналт тавьж, нийгэмд ил тод болгох, тайлагнадаг байх, шударга байдлыг эрхэмлэн, тэтгэвэр, тэтгэмж, хувийн нэмэлт тэтгэврийн болон олон тулгуурт тэтгэврийн үйл ажиллагааны эрх зүйн үндсийг судалж, тэдгээрийг хэрэгжүүлэхтэй холбогдсон харилцааг зохицуулах тухайд өөрийгөө дайчлан ажиллана. Тухайлбал:  НЭГ. Сүүлийн долоон жилээр тэтгэвэр тогтоож буй нь бүтээмжээ үе шаттайгаар дээшлүүлэн цалин хөлсөө хамтын гэрээ, хэлэлцээрийн зарчмаар жил бүр нэмэгдүүлдэг байгууллагын хувьд тэтгэвэр тогтоолгож буй хүний дунджийг унагаж буй тул сүүлийн таван жилээр боддог аргачлалыг сэргээх чиглэлээр ажиллана.  ХОЁР. Дэлхий нийтийг хамарсан цар тахлын үед цалин орлого нь буурсан, нийгмийн даатгалд төлөх шимтгэл нь багассан, төлөгдөөгүй ажилтнууд тэтгэвэр тогтоолгох, дундаж цалин хөлс тогтоолгох тохиолдолд нөхөн баталгаажуулах хууль гаргуулах болон нөхөн олговор шийдүүлэх.  ГУРАВ. Нийгмийн даатгалын шимтгэл төлөх хүрээг тэлэх үйл ажиллагааг дэмжиж ажиллана. Үүнд: Малчид болон хувиараа хөдөлмөр эрхлэгчид, улирлын чанартай ажил үүрэг гүйцэтгэгчид, ченжийн үйл ажиллагаа эрхлэгчид зэрэг болно.  ДӨРӨВ. Их хэмжээний газар, талбай, байшин барилга түрээслэгчид болон өндөр цалин хөлс, орлого олдог тансаг хэрэглээтэй хүмүүсийг орлого, цалиндаа дүйцсэн нийгмийн даатгалын шимтгэл төлдөг шударга тогтолцоог бий болгох.  ТАВ. Нийгмийн даатгалын сангуудын үйл ажиллагааг засаглах явцыг хяналттай, даатгал төлөгчдөд үр ашгаа өгөх зүйлд хөрөнгө оруулах зарчимд тулгуурлан ажиллана. Ажил олгогчоос болон ажилтнаас нийгмийн даатгалд төлөгдөж буй шимтгэл нь баялаг бүтээгч ажилтан хүний хөдөлмөрийн үр шимээр бий болдог тул татвар төвлөрүүлэх явц, сангийн зарцуулалт, хадгалалт хамгаалалтыг хамтын шийдвэр, хяналтын дор гүйцэтгүүлэн Капитал банкны алдааг давтуулахгүй байх хяналтын ил тод нөхцөлийг шаардаж ажиллана.  ЗУРГАА. Хөдөлмөрийн нөхцөл, хөдөлмөрлөх орчныг сайжруулан боломжит ажлын байруудыг хэвийн бусаас хэвийн нөхцөлд шилжүүлэх бодит нөхцөлийг дэмжин ажиллаж, мэргэжлээс шалтгаалах өвчлөлийн суурь үүсвэрүүдийг багасгах, урт наслах боломж, таатай орчныг бүрдүүлэх эрхэм зорилгыг хэрэгжүүлэхийн төлөө бусдыг манлайлна. |

Өөрийн хянаж боловсруулсан болон эмхэтгэн зохиож гаргасан ном сурах бичгийн заримаас болон хэвлэл мэдээлэлд өгсөн ярилцлага, бичвэрүүдээс хавсаргав. Зохион байгуулсан болон оролцсон хэвлэлийн хурлын бичлэг, телевизийн ярилцлагууд цахим сайтуудад байгаа болно

**Хавсралт:**

Холбогдох хуульд заасан шаардлагыг хангасныг нотлох дараах болон бусад баримт бичгийг нэр дэвших тухай хүсэлтэд хавсаргана:

-Төрийн албан хаагчийн анкет;

-Боловсролын зэргийн дипломын хуулбар;

-Хувийн ашиг сонирхлын урьдчилсан мэдүүлэг

-Эрх бүхий байгууллагаас нэр дэвшүүлсэн албан бичиг, шийдвэр

**Хүсэлт гаргагч:**

Эцэг/эхийн нэр: -**Бархас**

Өөрийн нэр: -**Баяраа**

Гарын үсэг:

Он, сар, өдөр: **2022.03.29**